Kup evropskih šampiona 1957/1958.
Kup evropskih šampiona 1957/58. je bila treća sezona Evropskog nogometnog kupa pod pokroviteljstvom UEFA-e. Takmičenje je osvojio po treći put Real Madrid koji je u finalu pobjedio Milan 3-2 igranog na stadionu Heysel u Briselu, 28. maja 1958. Ipak, sezona 1957/58 će zauvijek biti u znaku katastrofe koja se desila u Münchenu kada je osam nogometaša Manchester Uniteda izgubilo svoje živote prilikom pada aviona na putu kući iz Beograda, nakon odigranog revanša četvrtfinala sa Crvenom zvezdom. Engleski prvaci su na kraju poraženi u polufinalu od tadašnjeg viceprvaka Milana. Prvi put u Kupu šampiona su učestvovali ekipe iz Irske, Sjeverne Irske i Istočne Njemačke, dok Turska nije imala predstavnika u ovoj sezoni. Sevilla je pozvana da predstavlja Španiju uprkos tome što nije bila šampion jer se Real Madrid već kvalificirao kao aktuelni prvak Kupa šampiona.